12 ຄົນ ເສຍຊີວິດ ໃນການໂຈມຕີ ຂອງກຸ່ມ Boko Haram ທີ່ປະເທດ Chad
ກຸ່ມ Boko Haram ຈາກໄນຈີເຣຍ ໄດ້​ໂຈມ​ຕີບ້ານ Ngouboua ໃນປະເທດ Chad ຊຶ່ງ​ເປັນ​ທີ່​ຕັ້ງ ຂອງ​ສູນ​ອົບ​ພະ​ຍົບ ທີ່​ຫລົບ​ໜີ​ການ​ສູ້​ລົບ ຢູ່​ໄນ​ຈີ​ເຣຍ.
ກຸ່ມຫົວຮຸນແຮງຈັດ Boko Haram ຈາກໄນຈີເຣຍໄດ້ທຳການ ໂຈມຕີເປັນເທື່ອທຳອິດ ຕໍ່ບ້ານແຫ່ງນຶ່ງໃນປະເທດ Chad ອັນ ເປັນພາກສ່ວນນຶ່ງໃນການກໍ່ກະບົດທີ່ພວມຂະຫຍາຍວົງກວ້າງ ອອກ ຊຶ່ງໃນເວລານີ້ກວມເອົາ 4 ປະເທດ ເຈົ້າໜ້າທີ່ Chad ກ່າວວ່າ ມີຜູ້ເສຍຊີວິດຢ່າງໜ້ອຍ 12 ຄົນໃນ ການໂຈມຕີບ້ານ Ngouboua ໃນຕອນເຊົ້າຂອງວັນສຸກວານນີ້ ຮວມທັງພໍ່ບ້ານ ຂອງບ້ານດັ່ງກ່າວ ເຈົ້າໜ້າທີ່ເວົ້າວ່າ ພວກຫົວ ຮຸນແຮງໄດ້ໃຊ້ເຮືອຈັກ 4 ລຳຂ້າມທະເລສາບ Chad ໃນຕອນ ເຊົ້າມືດຂອງມື້ວານນີ້ ພວກຫົວຮຸນແຮງໄດ້ຈູດເຜົາບາງສ່ວນຂອງບ້ານດັ່ງກ່າວກ່ອນຈະຖືກຂັບໄລ່ໃຫ້ແຕກຖອຍ ໄປໂດຍທະຫານ Chad ເຈົ້າໜ້າທີ່ເວົ້າວ່າ ທະຫານບໍ່ສາມາດຕິດຕາມພວກບຸກໂຈມຕີໄດ້ ຍ້ອນບໍ່ມີເຮືອຈັກ ແຕ່ກໍ ໄດ້ໃຊ້ເຮືອບິນເຮຣີຄອບເຕີ້ໂຈມຕີພວກກ່ຽວຢູ່ທີ່ທະເລສາບດັ່ງກ່າວໂດຍໄດ້ທຳລາຍເຮືອ ຈັກຂອງພວກຫົວຮຸນແຮງທີ່ຖອຍໄປນັ້ນ ທ່ານ Bayana Kossingar ຜູ້ປົກຄອງໃນເຂດທະເລສາບ Chad ກ່າວວ່າ ພວກທີ່ເສຍ ຊີວິດໃນການໂຈມຕີແມ່ນຮວມທັງທະຫານ 2 ຄົນ ພົນລະເຮືອນ 5 ຄົນແລະພວກຫົວຮຸນ ແຮງ 5 ຄົນ ບ້ານ Ngouboua ໃນເວລານີ້ແມ່ນບ່ອນພັກພາອາໄສຂອງພວກອົບພະຍົບຫຼາຍກວ່າ 2 ພັນຄົນ ທີ່ໄດ້ພາກັນຫລົບໜີຈາກການກໍ່ຄວາມຮຸນແຮງຂອງກຸ່ມ Boko Haram ຢູ່ໃນປະ ເທດໄນຈີເຣຍ ທ່ານ Idriss Peve ຫົວໜ້າສູນອົບພະຍົບ ທີ່ບ້ານ Ngouboua ກ່າວວ່າ ບໍ່ມີພວກອົບພະຍົບໃດໆໄດ້ຮັບບາດເຈັບຫຼືລົ້ມຕາຍໃນການໂຈມຕີມື້ວານນີ້ ກ່ອນໜ້ານີ້ ກຸ່ມ Boko Haram ເຄີຍທຳການໂຈມຕີຢ່າງຮ້າຍແຮງມາແລ້ວຕໍ່ຫລາຍໆຫົວ ເມືອງໃນປະເທດ Cameroon ແລະ Niger ເມື່ອໄວໆມານີ້ປະເທດທັງສອງພ້ອມກັບ Chad ໄດ້ເຂົ້າຮ່ວມການບຸກໂຈມຕີຂອງຂົງເຂດ ຕໍ່ກຸ່ມຫົວຮຸນແຮງຈັດດັ່ງກ່າວນີ້